CELEX: 62013CN0607
Language: et
Date: 2013-11-25 00:00:00
Title: Kohtuasi C-607/13: Eelotsusetaotlus, mille on esitanud Corte Suprema di Cassazione (Itaalia) 25. novembril 2013 — Ministero dell’Economia e delle Finanze jt versus Francesco Cimmino jt

1.3.2014   
            
            
               ET
            
            
               Euroopa Liidu Teataja
            
            
               C 61/3
            
         Eelotsusetaotlus, mille on esitanud Corte Suprema di Cassazione (Itaalia) 25. novembril 2013 — Ministero dell’Economia e delle Finanze jt versus Francesco Cimmino jt
   (Kohtuasi C-607/13)
   2014/C 61/04
   Kohtumenetluse keel: itaalia
   
      Eelotsusetaotluse esitanud kohus
   
   Corte Suprema di Cassazione
   
      Põhikohtuasja pooled
   
   
      Kassatsioonkaebuse esitajad: Ministero dell’Economia e delle Finanze jt
   
      Vastustajad: Francesco Cimmino jt
   
      Eelotsuse küsimused
   
   
               1)
            
            
               Kas määruse (EÜ) nr 2362/98 (1) artiklit 11, mis näeb ette liikmesriikide kohustuse kontrollida, kas ettevõtjad tegelevad importimisega enda arvel ja tegutsevad juhtimise, personali ja toimimise seisukohast sõltumatute majandusüksustena, tuleb tõlgendada nii, et tollisoodustuste andmine on välistatud kõigi imporditoimingute puhul, mida tehakse traditsiooniliste ettevõtjate arvel, kui neid sooritavad isikud, kes ainult formaalselt vastavad sama määrusega „uute ettevõtjate” kohta kehtestatud nõuetele?
            
         
               2)
            
            
               Kas määrus (EÜ) nr 2362/98 lubab traditsioonilisel ettevõtjal müüa väljaspool liidu territooriumi asuvaid banaane uuele ettevõtjale, sõlmides temaga kokkuleppe selles, et banaanid tuuakse liidu territooriumile tollisoodustusega ja müüakse tagasi samale traditsioonilisele ettevõtjale hinnaga, milles on kokku lepitud enne kogu tehingu alustamist, ilma et ta kannaks tegelikku äririski ja annaks vahendeid selle tehingu korraldamiseks?
            
         
               3)
            
            
               Kas eespool punktis 2 kirjeldatud kokkuleppega on rikutud õiguste uutelt ettevõtjatelt traditsioonilistele ettevõtjatele üleandmise keeldu, mis on sätestatud määruse (EÜ) nr 2362/98 artikli 21 lõikes 2, mille tagajärjel üleandmine on tühine ja tollimaks kuulub määruse nr 2988/95 (2) artikli 4 lõike 3 kohaselt tasumisele täies ulatuses, mitte soodusmääraga?
            
         
      (1)  Komisjoni 28. oktoobri 1998. aasta määrus (EÜ) nr 2362/98, millega kehtestatakse banaanide ühendusse importimist käsitleva nõukogu määruse (EMÜ) nr 404/93 üksikasjalikud rakenduseeskirjad (EÜT L 293, lk 32).
   
      (2)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT L 312, lk 1; ELT eriväljaanne 01/01, lk 340).